**Tavira** er en by og kommune (*conchelo*) i Faro-distriktet, sørøst i Portugal, med om lag 26 000 innbyggere.

Historie
--------

Taviras historie kan føres tilbake til bronsealderen, (1000 til 800 f.Kr.).
800 f.Kr. begynte fønikerne å bosette seg i området. Fønikerne dannet et urbant senter med massive forsvarsmurer, minst to templer og to havner. Fønikiske Tavira eksisterte fram til slutten av sjette århundre f.Kr. da byen ble ødelagt av en konflikt. Byen kom senere under romersk styre.

I 712 ble byen okkupert av maurerne. Byen ble frigjort i 1242 av Dom Paio Peres Correia i en blodig konflikt om gjengjeldelse etter at sju av hans viktigste riddere hadde blitt drept i en periode med våpenhvile. En byste av Dom Paio Perres Correia, som døde i 1275, kan ses på hjørnet av rådhuset i dagens Tavira.

1. november 1755 ble store deler av byen ødelagt i forbindelse med Jordskjelvet i Lisboa. Byen ble siden gjenoppbygd. Kirken Santa Maria do Castelo, som er bygd på tuftene av en maurisk moské, rommer gravene til Dom Paio Peres Correia og hans riddere.

Demografi
---------

Befolkningsutvikling i Tavira (1801–2011)| 1801 | 1849 | 1900 | 1930 | 1940 | 1960 | 1981 | 1991 | 2001 | 2008 | 2011 |
| --- | --- | --- | --- | --- | --- | --- | --- | --- | --- | --- |
| 10 557 | 14 162 | 25 392 | 27 786 | 28 920 | 27 798 | 24 615 | 24 857 | 24 997 | 25 394 | 26 167 |

Transport
---------

Tavira har sin egen jernbanestasjon på linjen fra Vila Real de Santo António til Faro og Lagos. Togene drives av Comboios de Portugal (CP). Overganger er tilgjengelige på Faro stasjon for tog til Lisboa og resten av Portugal.

A22-motorveien passerer i nærheten av byen. Dette gir rask veiforbindelse langs Algarve-kysten og østover til Sevilla. 

Den nærmeste internasjonale flyplassen er på Faro.

Vennskapsby
-----------

* Polens flagg Łańcut, Polen

Freguesier
----------

Kart over sogneinndelingen i TavariaKart over sogneinndelingen i Tavaria
Tavira er delt inn i 6 freguesier (sogn).

|  |
| --- |
| * Freguesiet Cachopos våpen Cachopo
* Freguesiet Conceiçãos våpenFreguesiet Cabanas de Taviras våpen Conceição e Cabanas de Tavira
* Freguesiet Luz de Taviras våpenFreguesiet Santo Estêvãos våpen Luz de Tavira e Santo Estêvão
* Freguesiet Santa Catarina da Fonte do Bispos våpen Santa Catarina da Fonte do Bispo
* Freguesiet Santa Luzias våpen Santa Luzia
* Freguesiet Santa Marias våpenFreguesiet Santiagos våpen Tavira (Santa Maria e Santiago)
 |

Referanser
----------

1. ↑  «Statistics Portugal». *ine.pt*. Besøkt 7. mai 2018.
2. ↑  cultura.cm-tavira.pt Tavira Then and Now
3. ↑  «Lei n.º 11-A/2013 de 28 de janeiro. Reorganização administrativa do território das freguesias» (pdf). *Diário da República* (19 de 28 de enero de 2013 (Série I), Suplemento).

Eksterne lenker
---------------

* Offisielt nettsted Rediger på Wikidata

* (en) Tavira – kategori av bilder, video eller lyd på Commons Rediger på Wikidata

* (en) Tavira – galleri av bilder, video eller lyd på Commons Rediger på Wikidata

| * v
* d
* r
Faros kommuner |
| --- |
| Kommuner | Albufeira **·** Alcoutim **·** Aljezur **·** Castro Marim **·** Faro **·** Lagoa **·** Lagos **·** Loulé **·** Monchique **·** Olhão **·** Portimão **·** São Brás de Alportel **·** Silves **·** Tavira **·** Vila do Bispo **·** Vila Real de Santo António | Portugals flagg |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC **·** GeoNames **·** GeoNames **·** MusicBrainz
 |